b'\n_START_ARTICLE_\nPoslednja pesem (film)\n_START_SECTION_\nZa\xc4\x8detek\n_START_PARAGRAPH_\nUstvarjanje filma Poslednja pesem se je za\xc4\x8delo, ko se je Disneyjev agent Jason Reed z Miley Cyrus pogovoril o njenih na\xc4\x8drtih za kariero. V tistem \xc4\x8dasu je bila Miley Cyrus najbolje poznana kot pop zvezdnica iz Disney Channelove otro\xc5\xa1ke televizijske serije Hannah Montana, ki se je pogosto pojavljala v medijih. Ko se serija pribli\xc5\xbeuje h koncu, Disney upa, da bo Miley Cyrus lahko dobila \xc5\xa1e kak\xc5\xa1ne vloge, s katerimi se bo znebila slike najstni\xc5\xa1ke pop zvezdnice in postala znana tudi starej\xc5\xa1emu ob\xc4\x8dinstvu. Med njenim sre\xc4\x8danjem z Reedom, je Miley Cyrus izrazila \xc5\xbeeljo, da bi posnela filme, enake filmu Spomin v srcu iz leta 2002, posnetem po istoimenskem romanu Nicholasa Sparksa. S filmom Spomin v srcu se je Mandy Moore, najstni\xc5\xa1ka pop zvezdnica, podobna Miley Cyrus, prebila v igralsko kariero. Disney je poklical Adama Shankmana, re\xc5\xbeiserja filma Spomin v srcu, ki je sklenil pogodbo za snemanje filma z Miley Cyrus skupaj s svojo sestro in partnerko dru\xc5\xbebe Offspring Entertainment, Jennifer Gibgot. Tish Cyrus, mama Miley Cyrus in njena mened\xc5\xbeerka je postala so-producentka filma. Agencija, ki zastopa igralske projekte Miley Cyrus, United Talent Agency, se je povezala s Sparksom, tudi stranko UTA, da bi ga povpra\xc5\xa1ali, \xc4\x8de namerava posneti kak\xc5\xa1en film po svojih knjigah, v katerem bi lahko zaigrala tudi Miley Cyrus. _NEWLINE_Do takrat je Nicholas Sparks posnel \xc5\xbee film po romanu The Lucky One in zasnoval zgodbo za njegovo naslednjo knjigo. Pisatelj sam je povedal, da ima v trenutku napisane knjige, v katerih nastopajo osebe \xc2\xbbmlaj\xc5\xa1e od 20 in starej\xc5\xa1e od 50 let.\xc2\xab\xc2\xa0Za igralce nad petdesetim letom je imel na voljo nadaljevanje filma The Notebook, avgusta 2008 pa je Sparks ravno kon\xc4\x8dal svoj novi projekt, ki govori o uporni\xc5\xa1ki najstnici. Nicholas Sparks je kasneje povedal: \xc2\xbbJennifer je vpra\xc5\xa1ala, \xc4\x8de imam kaj, kar zaenkrat \xc5\xa1e ni bilo uporabljeno. Rekel sem ne, ampak sme\xc5\xa1no, moral bi re\xc4\x8di, da ...\xc2\xab\xc2\xa0Sparks se je s predpostavko vrnil konec julija 2008. Ko so se o predlogu dogovorili z Miley Cyrus, njeno dru\xc5\xbeino in Offspring Entertainment, je Nicholas Sparks s so-scenaristom Jeffom Van Wiejem kon\xc4\x8dal scenarij, \xc5\xa1e preden je dokon\xc4\x8dal in objavil roman. Sparks je pojasnil, da so po dogovoru s snemanjem filma morali za\xc4\x8deti \xc5\xa1e poleti leta 2009, in meni, da je to \xc2\xbbenako, kot \xc4\x8de posnamejo film po njegovi knjigi, samo da je ravno obratno.\xc2\xab Sparks in Van Wie sta prvi osnutek scenarija kon\xc4\x8dala v decembru 2008, celoten scenarij pa mesec kasneje, januarja 2009. Sparks je menil, da je scenarij popolnoma preprost. Kon\xc4\x8dan scenarij je bil dolg pribli\xc5\xbeno sto strani. Kljub temu, da Poslednja pesem ni prvi scenarij, ki ga je napisal Sparks, je to prvi scenarij, ki je dobil mo\xc5\xbenost za film. Roman je bil kon\xc4\x8dan junija 2009, ob istem \xc4\x8dasu, kot se je za\xc4\x8delo snemanje filma, 8. septembra 2009 ga je izdala zalo\xc5\xbeba Grand Central Publishing. Dokler roman ni iz\xc5\xa1el, je zgodba tako filma kot romana ostajala skrivnost._NEWLINE_Julie Anne Robinson je podpisala pogodbo za re\xc5\xbeijo filma v maju leta 2009, saj so jo privla\xc4\x8dila \xc4\x8dustva, ki so prisotna v zgodbi. Poslednja pesem je prvi film, ki ga je re\xc5\xbeirala, kljub temu pa je \xc5\xbee izku\xc5\xa1ena re\xc5\xbeiserka televizijskih serij in gledali\xc5\xa1kih iger. Prej je re\xc5\xbeirala epizode serij Gand\xc5\xbea in Talenti v belem, prejela pa je tudi nominacijo za Zlati globus in nagrado BAFTA Award za svoje delo pri BBC-jevi seriji Viva Blackpool. _NEWLINE_V juniju 2009 je Miley Cyrus v svojem blogu napisala, da je \xc2\xbbbila \xc5\xbee od nekdaj obo\xc5\xbeevalka Nicholasa Sparksa\xc2\xab\xc2\xa0in da komaj \xc4\x8daka, da posname dela, lo\xc4\x8dena od serije Hannah Montana, saj je to snemala "zelo dolgo \xc4\x8dasa" in ob televizijski seriji, glasbi, turnejah in filmu Hannah Montana: The Movie ni imela \xc4\x8dasa za snemanje ostalih projektov. Zaradi filma Poslednja pesem njena pogodba glede snemanja \xc4\x8detrte sezone serije Hannah Montana vklju\xc4\x8duje tudi zelo dolg premor.\n_START_SECTION_\nPisanje scenarija in naslov\n_START_PARAGRAPH_\nPo popularnosti filma in romana A Walk to Remember je Sparks \xc2\xbbvse svoje misli usmeril v to, da bi napisal zgodbo, druga\xc4\x8dno od Spomin v srcu, vendar s podobnimi \xc4\x8dustvi.\xc2\xab Izku\xc5\xa1nje Nicholasa Sparksa kot o\xc4\x8deta in kot trenerja atletike so mu pomagale izpiliti zgodbo, lika Jonah Miller in Will Blakelee pa temeljita na njegovih sinovih, Landonu in Milesu. Sparks je dejal, da je bilo zelo te\xc5\xbeko pisati zgodbo iz o\xc4\x8di Ronnie, saj \xc2\xbbnikoli nisem bil sedemnajstletno jezno dekle.\xc2\xab Ronnie je postala lik, sestavljen na podlagi mnogih najstnic, ki jih Sparks pozna, kot so na primer njegove ne\xc4\x8dakinje. Miley Cyrus je dejala, da se ji zdi, da v filmu ni tako pomemben njen vpliv na Ronnie, temve\xc4\x8d njeni glasbeni elementi. Kakorkoli \xc5\xbee, Ronnie igra samo klavir in Miley Cyrus v filmu ne poje, kljub temu pa je posnela nekaj soundtrackov zanj._NEWLINE_Disney Sparksu ni postavil nobenih omejitev glede Poslednje pesmi, kot na primer pitje alkoholnih pija\xc4\x8d mladoletnih oseb in podobno, vendar je Sparks dejal, da je Disney z njim \xc5\xbeelel delati, saj \xc2\xbbso prebrali moje romane. Moji najstniki ... ne delajo slabih stvari. \xc4\x8cesa tak\xc5\xa1nega pa\xc4\x8d ne pi\xc5\xa1em. Ne pi\xc5\xa1em o pre\xc5\xa1u\xc5\xa1tvu, ne pi\xc5\xa1em o tem, kako preklinjajo ... V svojih romanih se osredoto\xc4\x8dam na ljubezen.\xc2\xab Kljub temu je Sparks priznava, da bi nekateri elementi dokon\xc4\x8danega scenarija lahko motili re\xc5\xbeiserja ali snemalni studio. Podjetje Writers Guild of America je Sparksu priznalo vse zasluge za scenarij, \xc4\x8deprav so bile nekatere stvari do izida filma popolnoma neznane. Za primer, Sparks je dejal, da je lik Marcusa, vodje skupine \xc5\xbeonglerjev, je bil spremenjen za film._NEWLINE_Projekt je ostajal neimenovan \xc5\xa1e mesece po pogovoru Nicholasa Sparksa z Disneyjem v juliju leta 2008. Nicholas Sparks je v septembru 2008 na spletni klepetalnici napisal: \xc2\xbbIdejo imam \xc5\xbee dokon\xc4\x8dano, vendar nimam naslova. To je precej zna\xc4\x8dilno zame. Naslovi pridejo nazadnje.\xc2\xab Film je bil najprej imenovan \xc2\xbbUntitled Miley Cyrus Project\xc2\xab\xc2\xa0(\xc2\xbbNenaslovljeni projekt Miley Cyrus\xc2\xab). V marcu 2009 je revija Variety napisala, da je \xc2\xbbpogojni\xc2\xab\xc2\xa0naslov za film The Last Song (Poslednja pesem).\n_START_SECTION_\nIzbiranje igralske zasedbe\n_START_PARAGRAPH_\nMiley Cyrus je ime za svoj lik izbrala sama in sicer ga je poimenovala \xc2\xbbRonnie\xc2\xab, v spomin na svojega dedka Rona Cyrusa, ki je umrl leta 2006. Preden so izbrali imena za like, je Sparks veliko ljudem nadel ime \xc2\xbbKirby\xc2\xab, kasneje pa \xc2\xbbHilary\xc2\xab. V novih intervjujih je Sparks razkril, da si med pisanjem Miley Cyrus ni predstavljal v vlogi glavne junakinje. Po tem, ko je dokon\xc4\x8dal scenarij, je povedal, da Miley Cyrus ne bo bila sposobna upodobiti glavnega lika uspe\xc5\xa1no: \xc2\xbbPrva stvar, na katero sem pomislil po kon\xc4\x8danem scenariju, je bilo, vav, upam, da ji bo uspelo, ker je to zares te\xc5\xbeka vloga, jaz sem v to pripeljal velik razpon \xc4\x8dustev, ti pa si samo \xc5\xa1estnajstletnica, ki je delala z Disney Channelom. Si zares sposobna to narediti kot igralka?\xc2\xab Kakorkoli \xc5\xbee, po tem, ko je bil prisoten na snemanju in si Miley Cyrus ogledal med igranjem, so njegovi dvomi izginili. Za igranje newyor\xc5\xa1ke najstnice se je Miley Cyrus morala znebiti svojega ju\xc5\xbenega naglasa in se nau\xc4\x8diti igranja klasi\xc4\x8dnega klavirja. Po tem, ko je kon\xc4\x8dala s snemanjem, je Miley Cyrus dejala, da je odrasla  in \xc2\xbbse zelo spremenila\xc2\xab\xc2\xa0\xc4\x8dez poletje v Georgii, podobno kot Ronnie v filmu. \xc2\xbbOb igranju v tem filmu sem se po\xc4\x8dutila, kot da igram tudi vlogo svoje osebne rasti. Zato se zelo veselim, da bodo ljudje to videli.\xc2\xab_NEWLINE_V aprilu 2009 je Disney izbral igralca Rafija Gavrona za vlogo Willa Blakeleeja, vendar so ga kasneje, maja 2009, zamenjali z avstralskim igralcem Liamom Hemsworthom. 18. maja 2009 so za vlogo Stevea Millerja dokon\xc4\x8dno izbrali igralca Grega Kinnearja. Za Kelly Preston je bila vloga Kim prva filmska vloga po smrti njenega sina, Jetta Travolte. Potem, ko se je spoznala z Calom Johnsonom, kaskaderjem v filmu, je Adam Barnett dobil vlogo Teddyja v maju 2009, zahvaljujo\xc4\x8d svojemu talentu \xc5\xbeongliranja.\n_START_SECTION_\nPremik v Georgio\n_START_PARAGRAPH_\nFilm Poslednja pesem so najprej snemali v Severni Karolini, natan\xc4\x8dneje v Wrightsville Beachu in Wilmingtonu. \xc4\x8ceprav so film \xc5\xbeeleli posneti na tisti lokaciji, vendar so filmski ustvarjalci preu\xc4\x8dili \xc5\xa1e tri druge zvezne dr\xc5\xbeave in se nazadnje odlo\xc4\x8dili, da je Georgia najprimernej\xc5\xa1i kraj za snemanje._NEWLINE_Cene v Georgii so bile sicer vi\xc5\xa1je, vendar je dr\xc5\xbeava povrnila 30% snemalnih stro\xc5\xa1kov, med tem ko so jim v Severni Karolini povrnili le 15% od 1 milijona $ stro\xc5\xa1kov. Kljub temu se je Disney \xc5\xa1e naprej zelo zanimal za Severno Karolino in jim predlagal, da bodo film snemali pri njih, \xc4\x8de bi dr\xc5\xbeava producirala vsaj polovico stro\xc5\xa1kov od 1 milijona $. Uradniki Severne Karoline so iskali na\xc4\x8dine, kako bi to lahko dosegli, nekaj \xc4\x8dasa pa so nameravali tudi vzeti denar iz podjetja Golden LEAF Foundation. Nameravali so tudi uvesti sistem, ki bi zaslu\xc5\xbeek denarja dr\xc5\xbeave pove\xc4\x8dal za 25%, ki so ga nazadnje posredovali vladi 27. avgusta 2009. Kakorkoli \xc5\xbee, Disney se je nazadnje odlo\xc4\x8dil, da bo snemanje potekalo v okviru \xc5\xbee obstoje\xc4\x8dih zakonov in da bodo film snemali v Severni Kaliforniji kolikor \xc4\x8dasa jim bodo to filmske pravice, ki so jih kupili od Sparksa, dovoljevale. Dru\xc5\xbeba je s tem prihranila \xc5\xa1e 125.000 do 225.000 $. Guvernerka Severne Karoline, Bev Perdue, je 1. aprila 2009 priredila tiskovno konferenco. Kakorkoli \xc5\xbee, cariniki Severne Karoline so zavrnili sodelovanje v snemanju filma ter prisilili Perdueovo, da je zadnjo sekundo odpovedala konferenco. \xc2\xbbUpala sem, da bom lahko dejala, da prihajajo sem in zdaj ne vem, \xc4\x8de bom to \xc5\xa1e vedno lahko trdila\xc2\xab, je dejala Perdueova. \xc2\xbbNih\xc4\x8de ne ve, kaj se bo zgodilo [...] Georgia si jih zelo \xc5\xbeeli in mi si jih zelo \xc5\xbeelimo, do ponedeljka [6. april 2009] pa si jih bo zelo \xc5\xbeelelo \xc5\xa1e kak\xc5\xa1nih pet dr\xc5\xbeav.\xc2\xab Johnny Griffin, vodja organizacije Wilmington Regional Film Commission, je pojasnil: \xc2\xbbDisney snema filme. Snemajo tudi televizijske serije in televizijske filme za Disney Channel. Z izgubo tega enega projekta smo v bistvu izgubili vse te mo\xc5\xbenosti.\xc2\xab S tem so izgubili tudi nekaj delovnih mest in turizma._NEWLINE_9. aprila 2009, tri mesece po premisleku, so se uradno odlo\xc4\x8dili, da bodo snemanje prestavili v Georgio. Za dolo\xc4\x8ditev to\xc4\x8dnega mesta so pregledali lokacije tabornikov, ostarelih in izoliranih za upodobitev doma Millerjev v filmu. Po treh mesecih in odkritju \xc2\xbbko\xc4\x8de Adams\xc2\xab, ju\xc5\xbeno od Tybee Islanda, so Tybee in sosednja mesta pozno marca 2009 postali kraj snemanja, ob\xc4\x8dasno pa so snemali tudi v Wilmington in Wrightsville Beach, Severna Karolina, kjer so scene kasneje spremenili. Kakorkoli \xc5\xbee, informacije so se izkazale za preve\xc4\x8d edinstvene, da bi jih prikrili. \xc2\xbbZelo dolgo smo se trudili prikriti dejstvo, da snemamo v Tybeeu in Savannah,\xc2\xab\xc2\xa0je kasneje dejal Bass Hampton, eden izmed uslu\xc5\xbebencev, ki so izbirali lokacije za snemanje. Ustvarjalci filma so scenarista prepri\xc4\x8dali, da so spremenili kraj snemanja v Tybee Island in tako za\xc4\x8deli snemati v Tybee Islandu in Savannah, prizore, snemali pa so med Tybee Island Light Station in Savannah Historic District. Prizori v romanu Nicholasa Sparksa pa so se \xc5\xa1e vedno dogajali v Severni Karolini. Kljub temu, da so se v Tybee Islandu dogajale \xc5\xa1e kak\xc5\xa1ne druge zgodbe v filmih, je Poslednja pesem prvi film, ki je bil tam posnet. Z imenom mesta so prelepili vse, od policijskih avtomobilov do poslovnih objektov, zaradi \xc4\x8desar uradniki v Georgii napovedujejo trajen u\xc4\x8dinek na gospodarstvo. Snemanje filma Poslednja pesem je priskrbelo slu\xc5\xbebo \xc4\x8dez poletje ve\xc4\x8d kot 500 ljudem, Georgii pa okrog 8 milijonov $ lokalnega dobi\xc4\x8dka in 17,5 milijonov $ dr\xc5\xbeavnega dobi\xc4\x8dka.\n_START_SECTION_\nScene\n_START_PARAGRAPH_\nNelson Coates je bil scenograf za film Poslednja pesem, odgovoren za vizualne vidike v filmu. Coates, ki je za svoje delo za serijo Stephena Kinga, The Stand, prejel nominacijo za nagrado Emmy, je zahteval 11 tednov priprav scen pred snemanjem. Med tem, ko se je ve\xc4\x8dina scen dogajala na pla\xc5\xbei v Tybee Islandu ali na prej pripravljenem osebnem zemlji\xc5\xa1\xc4\x8du, je Coates popravil vizualne u\xc4\x8dinke med karnevalom in pri prizorih, ki so se dogajali v cerkvi._NEWLINE_Skavti v Georgii so preiskali celotno zvezno dr\xc5\xbeavo, da so na\xc5\xa1li staro izolirano zemlji\xc5\xa1\xc4\x8de ob morju, ki so ga lahko spremenili v dom Millerjevih, \xc4\x8dez tri mesece pa je skavt Andy Young odkril \xc2\xbbko\xc4\x8do Adams\xc2\xab\xc2\xa0na ju\xc5\xbenem delu Tybee Islanda. \xc2\xbbBila je manj kot eno uro stran,\xc2\xab\xc2\xa0je kasneje povedal Young. \xc2\xbbVe\xc4\x8dinoma se gre za hi\xc5\xa1o. Stavba je lahko samostojen lik v filmu.\xc2\xab Lastnik hi\xc5\xa1e, Sam Adams, je snemanje sprejel kot \xc2\xbbprilo\xc5\xbenost, ki bi lahko hi\xc5\xa1o naredila neke vrste nesmrtno\xc2\xab\xc2\xa0v primeru, da bi bila uni\xc4\x8dena v nevihti. Obstajata dve razli\xc4\x8dici o nastanku hi\xc5\xa1e. Ena od njih je, da je \xc5\xa1estsobno hi\xc5\xa1o zgrad pradedek Adamsa v letu 1918. V celoti naj bi jo izdelal iz trdega borovega lesa, ki ga skorajda nikjer ni polakiral. Po podatkih revije Savannah Morning News oziroma njihove reporterke Lesley Conn pa je bila hi\xc5\xa1a \xc2\xbbzgrajena v klasi\xc4\x8dnem pla\xc5\xbenem stilu, da bi osebi dovolila hitro priti s \xc5\xa1iroke verande v prostorne sobe iz bora.\xc2\xab _NEWLINE_Cerkev so zgradili v \xc5\xa1estih tednih ob vogalu, kjer se stikata dve razli\xc4\x8dni ulici, blizu rezidenc. Enosobna stavba je bila zgrajena tako, da vase sprejme okoli osemdeset ljudi, zanjo pa naj bi porabili med 250.000 in 350.000 $. Koordinator posebnih u\xc4\x8dinkov, Will Purcell, je bil zaskrbljen glede scene, v kateri se poka\xc5\xbee gorenje objekta, kasneje pa je povedal, da ob snemanju cerkev ni dejansko gorela. Namenoma groze\xc4\x8d u\xc4\x8dinek je nastal zato, ker so snemali \xc2\xbbz vseh mo\xc5\xbenih kotov kamere. Je popolnoma varno tudi za igralce.\xc2\xab\xc2\xa0Za simulacijo ognja so uporabili mnoge tehnike. Ob koncu snemanja je Miley Cyrus upala, da bodo lahko objekt poslali v Tennessee k njeni dru\xc5\xbeini. Kakorkoli \xc5\xbee, Disney se je strinjal, da bo najbolje, \xc4\x8de objekt obdr\xc5\xbei Tybee Island, vendar njegova povezava s Poslednjo pesmijo ne sme biti zanikana ali ovirana. Objekt so kasneje prestavili na drugo lokacijo ter kupili neversko kapelo za poroke na otoku; renovacija naj bi po pri\xc4\x8dakovanjih stala okrog 600.000 $.\n_START_SECTION_\nRazpored snemanj\n_START_PARAGRAPH_\nZaradi polnega urnika Miley Cyrus so film Poslednja pesem lahko posneli samo v poletju. Nicholas Sparks je kasneje povedal: \xc2\xbbV jeseni je imela glasbeno turnejo, nato pa se je spomladi vrnila na snemanje serije Hannah Montana. Zato je bil edini prosti \xc4\x8das na njenem urniku poletje.\xc2\xab Z so za\xc4\x8deli 15. junija 2009 in kon\xc4\x8dali 18. avgusta istega leta. Med vikendi niso snemali. _NEWLINE_Prvi dan snemanja sta Miley Cyrus in Liam Hemsworth posnela prvi poljub njunih likov v oceanu. Junija so sicer posneli \xc5\xa1e dve sceni in sicer karneval in turnir odbojke, obe pa so posneli blizu pomola na pla\xc5\xbei Tybee Islanda. Snemanje ob pomolu se je za\xc4\x8delo 23. junija 2009, ko so posneli prizor, ko Kim pripelje Jonaha in Ronnie k Steveu. Sceno, ki prikazuje gorenje cerkve so posneli 10. julija 2009. Snemanje pri kampu Georgia Tech Savannah se je pri\xc4\x8delo 16. julija Kinnear je s snemanjem kon\xc4\x8dal dan pozneje, 17. julija. Poro\xc4\x8dno sceno so posneli pri Wormsloe Historic Site med 20. julijem in 23. julijem, snemali pa so jo po dvanajst ur vsak dan. Kasneje so nadaljevali s sceno pri otoku Isle of Hope 28. julija. Do 30. julija so se vrnili v Tybee Island, kjer so posneli \xc5\xa1e ve\xc4\x8d scen na pla\xc5\xbei. Lik Chaikinove je Cyrusinemu podtaknil krajo ure, kar so posneli 6. avgusta. 10. avgusta so posneli, kako je lik Liama Hemswortha opravil menjavo olja ter kako je lik Miley Cyrus iskal eliten butik za nakup obleke za poroko v Savannah. Pogreb so posneli med 11. avgustom in 13. avgustom 2009 v cerkvi, zgrajeni za film, pri Tybee Islandu. 15. avgusta so posneli scene, v katerih cerkev gori. 16. avgusta so igralska zasedba in ustvarjalci filma prispeli v Atlanto, Georgia ter zadnje dneve snemanja pre\xc5\xbeiveli v akvariju v Georgii. Po analiziranju obmo\xc4\x8dja 17. avgusta, so 18. avgusta za\xc4\x8deli snemati na javnih obmo\xc4\x8djih, da bi se izognili gne\xc4\x8di. Ko se je akvarij odprl ob 10:00, so s snemanjem nadavljevali tam.\n_START_SECTION_\nGlavate karete\n_START_PARAGRAPH_\nZaradi nasprotujo\xc4\x8dih se osebnosti glavnega para, se je Nicholas Sparks soo\xc4\x8dil s te\xc5\xbeavnostjo v iskanju skupnega interesa, ki bi Willa in Ronnie prisilila v to, da bi skupaj pre\xc5\xbeivela nekaj \xc4\x8dasa. \xc2\xbbMoralo je biti med poletjem, ko je bila [Ronnie] v mestu in karkoli \xc5\xbee se bi zgodilo, se je moralo za\xc4\x8deti junija in kon\xc4\x8dati avgusta. Ker si vedno \xc5\xbeelimo ujemanje,\xc2\xab\xc2\xa0je dejal Sparks. Poletni tabor ali poletno slu\xc5\xbebo je omenil kot tipi\xc4\x8dni interes iz knjig, vendar sta se mu zdela oba neizvirna in dolgo\xc4\x8dasna. \xc2\xbbTorej, moralo je biti izvirno, moralo je biti zanimivo, hkrati pa je moralo biti tudi univerzalno, da se zdi, kot da se tak\xc5\xa1ne stvari lahko zgodijo komur koli.\xc2\xab Sparks se je nazadnje odlo\xc4\x8dil, da se bosta Will in Ronnie povezala prek gnezd z jajci glavatih karet, saj v avgustu plenilci pogosto uplenijo tak\xc5\xa1na gnezda. Scena, v kateri so se mlade glavate karete izvalile, je pri\xc5\xa1la na vrsto v prvem tednu avgusta, zanjo pa so potrebovali \xc5\xa1estindvajset \xc5\xbeivih glavatih karet. Mlade karete imajo prirojen nagon, ki jih takoj po izvalitvi usmeri proti oceanu, zato so to sceno morali posneti zelo hitro. Mike Dodd iz Georgijskega oddelka za naravne vire, biolog, ki je nadzoroval sceno, je dejal, da so komaj izvaljene karete \xc2\xbbvse vedele, kaj storiti: splazile so se do vode in odplavale stran.\xc2\xab Nicholas Sparks je kasneje v nekem intervjuju povedal, da je pri\xc4\x8dakoval, da bodo ustvarjalci filma to sceno digitalno dodali kasneje. V \xc4\x8dasu snemanja so bile glavate karete namre\xc4\x8d uvr\xc5\xa1\xc4\x8dene med ogro\xc5\xbeene vrste \xc5\xbeivali. Med promocijo ekolo\xc5\xa1kega turizma je ta okolju prijazna scena za Tybee Islandu predstavljala veliko prednost.\n_START_SECTION_\nPost-produkcija\n_START_PARAGRAPH_\nPoslednja pesem je s post-produkcijo za\xc4\x8dela po koncu snemanja, 18. avgusta 2009. Nadomestitve avtomati\xc4\x8dnih dialogov so potekale v sredini septembra; Beals in Chaikinova sta morala nekaj svojih dialogov posneti 11. septembra in 18. septembra. Chaikinova je kasneje povedala, da sta morala delati po pet ur in pol. Re\xc5\xbeiserjevi odlomki so bili v studiju predstavljeni 1. oktobra tistega leta. Motion Picture Association of America je tri tedne kasneje pregledal film in izdal, da je \xc2\xbbtemati\xc4\x8dni material z nekaj nasilja, \xc4\x8dutnostjo in blagim jezikom.\xc2\xab\n_START_SECTION_\nTr\xc5\xbeenje\n_START_PARAGRAPH_\nPo izidu romana 8. septembra 2009 je Nicholas Sparks za\xc4\x8del s knji\xc5\xbeno turnejo, ki je obsegala trinajst mest in v sklopu turneje opravil \xc5\xa1tevilne intervjuje. Med temi dogodki je govoril o pisanju novele in scenarija. Miley Cyrus in Walt Disney Studio-jev vodja Dick Cook sta se o filmu pogovorila 11. septembra tistega leta pri prvem D23 Expo. Prvi izrezki iz filma so bili na internetu na voljo od 11. septembra dalje in sicer so bili prikazani v videospotu za pesem \xc2\xbbWhen I Look at You\xc2\xab. Napovednik so predvajali na turneji Miley Cyrus, Wonder World Tour, prvi\xc4\x8d na no\xc4\x8d, ko se je turneja pri\xc4\x8dela in sicer 14. septembra 2009 v Portlandu, Oregon. Med vsakim koncertom v sklopu turneje je bil napovednik predvajan na ogromnem zaslonu na odru. Po kon\xc4\x8danem posnetku je Miley Cyrus na bel klavir zaigrala in zapela \xc2\xbbWhen I Look at You\xc2\xab, med tem pa so se na zaslonu za njo prikazovali odlomki iz filma. 16. novembra 2009 so prve tri fotografije iz filma iz\xc5\xa1le tudi preko Facebookove strani filma. Naslednji dan je po internetu zaokro\xc5\xbeil tudi napovednik filma. Film je v Los Angelesu premiero do\xc5\xbeivel 25. marca 2010._NEWLINE_Miley Cyrus je originalno nameravala oditi na premiero filma v Veliki Britaniji, vendar zaradi izbruha vulkana Eyjafjallaj\xc3\xb6kulla 14. aprila 2010, zaradi katerega so za\xc4\x8dasno ukinili vse letalske prevoze, tega ni mogla narediti.\n_START_SECTION_\nZaslu\xc5\xbeek in sprejem\n_START_PARAGRAPH_\nIzid za film Poslednja pesem je bil najprej napovedan za 8. januar 2010, vendar so 22. septembra 2009 objavili, da je bila premiera filma prestavljena na 2. april 2010. 3. februarja 2010 so potrdili, da bo izid premaknjen za dva dneva nazaj, na sredo, 31. marec 2010. Film je takoj po premieri dobil pozitivne kritike s strani ob\xc4\x8dinstva in \xc5\xbee v prvem dnevu od izida zaslu\xc5\xbeil 5.125.103 $, predvajali pa so ga v 2.673 kinematografih in tako v povpre\xc4\x8dju zaslu\xc5\xbeil 1.917 $ na en kinematograf, ter pristal na vrhu dnevno najbolje prodajanih filmov. Zasedel je \xc4\x8detrto mesto najbolje prodajanih filmov tisti konec tedna, saj je zaslu\xc5\xbeil 16.203.000 $. Po petih dneh od premiere je film zaslu\xc5\xbeil 25.590.000 $. Do maja 2010 je film po vsem svetu nabral \xc5\xbee 80.036.834 $ dobi\xc4\x8dka.\n_START_SECTION_\nKriti\xc4\x8dni sprejem\n_START_PARAGRAPH_\nFilm Poslednja pesem je prejel veliko pozornosti s strani filmskih kritikov. Spletna stran Rotten Tomatoes je filmu dala 20% ocene, kar je temeljilo na 105 ocenah. Nekateri kritiki so filmu na podlagi 23 ocen dodelili 13% ocene. Nek filmski kritik je v svoji oceni napisal: \xc2\xbbNesramno manipulativna kot vsi filmi Nicholasa Sparksa tudi Poslednja pesem nima dobre igralske zasedbe in ve\xc4\x8d ljudi se ne ujema z zvezdnico, Miley Cyrus.\xc2\xabMetacritic, ki filmom deli normalizirane ocene, je Poslednjo pesem ozna\xc4\x8dila za \xc2\xbbna splo\xc5\xa1no neugodno\xc2\xab\xc2\xa0in ji dodelila 33%, kar je temeljilo na 27 ocenah.  _NEWLINE_Kritiki so pogosto kritizirali Sparksov in Van Wiejev scenarij in formulirano zgodbo. Mick LaSalle iz revije San Francisco Chronicle je napisal, da scenarij vklju\xc4\x8duje ve\xc4\x8d napak ter da \xc2\xbbscene ne vsebujejo kakr\xc5\xa1nih koli \xc4\x8dustev.\xc2\xab\xc2\xa0Napisal je tudi: \xc2\xbbZgradba zgodbe je \xc5\xa1ibka. Incidenti si ne sledijo kot po teko\xc4\x8dem traku.\xc2\xab Ko so ocenjevali nastop Miley Cyrus, so ji kritiki priznali njeno odrsko prisotnost, vendar pogosto kritizirali njene igralske sposobnosti. Jay Stone iz revije The Ottawa Citizen je napisal, da je njena upodobitev jezne najstnice Ronnie \xc2\xbbsestavljena iz ti\xc5\xa1ine in v\xc4\x8dasih kar sme\xc5\xa1na [...] Cyrusova nima veliko talenta, vendar ima ob\xc4\x8dutek.\xc2\xab  _NEWLINE_Rob Nelson iz revije Variety je napisal: \xc2\xbbCyrusova se, \xc5\xbeal, \xc5\xa1e ni nau\xc4\x8dila, kako igrati [...] Ampak poka\xc5\xbee svoj velik potencial kot pianistka in je \xc5\xa1e vedno razmeroma simpati\xc4\x8dna.\xc2\xab  A. O. Scott iz revije The New York Times verjame, da je \xc2\xbbnjena Hannah Montana je ustvarila agresiven \xc4\x8dar\xc2\xab, v Poslednji pesmi pa \xc2\xbbigra in ne raziskuje motivov in ob\xc4\x8dutkov njenega lika.\xc2\xab _NEWLINE_Roger Ebert je filmu dodelil oceno 2,5/4. Pohvalil je igranje in re\xc5\xbeijo, vendar mu ni bila v\xc5\xa1e\xc4\x8d zgodba in Sparksov scenarij._NEWLINE_Kinnearjev nastop je prejel pozitivne ocene s strani filmskih kritikov. A. O. Scott je napisal: \xc2\xbbZa spremembo je lepo videti g. Kinnearja v vlogi popolnoma simpati\xc4\x8dnega lika, vendar se zdi, da se njegova subtilnost v projektu izgubi, saj film nima interesa obeh.\xc2\xab Michael Phillips iz revije The Chicago Tribune je njegov nastop ocenil z besedami: \xc2\xbbZanesljivo odkrit in vplivajo\xc4\x8d se [Kinnear] bori proti valovom na podoben na\xc4\x8din, kot tibetanski menih proti tsunamiju v filmu 2012.\xc2\xab  _NEWLINE_Glen Whipp iz Associated Press je napisal: \xc2\xbbKinnear filmu dvigne standard na stopnjo, na kateri si ne zaslu\xc5\xbei biti.\xc2\xab Stone svetuje: \xc2\xbbPazil bi se Liama Hemswortha.\xc2\xab _NEWLINE_Stephen Witty iz revije The Star-Ledger je komentiral: \xc2\xbbNovinka Carly Chaikin [ki] igra \'slabo dekle\' [...] z vznemerljivo me\xc5\xa1anico divjosti in ranljivosti. Na polovici filma sem si za\xc5\xbeelel, da bi Chaikinova igrala glavno vlogo.\xc2\xab _NEWLINE_Ocene nastopa Bobbyja Colemana so bile me\xc5\xa1ane; Jeff Vice iz\xc2\xa0\xc2\xbbDeseret News\xc2\xab\xc2\xa0ga je ozna\xc4\x8dil za \xc2\xbbmote\xc4\x8dega\xc2\xab,  med tem pa je Jon Bream iz revije Star Tribune napisal: \xc2\xbbNastop, ki si ga najbolj zapomni\xc5\xa1, pa je igranje Colemana, 12 [... ki] je dobil veliko dobrega teksta in film napolni s samozavestjo.\xc2\xab\n_START_SECTION_\nDVD in Bluray\n_START_PARAGRAPH_\nDVD in Bluray s filmom Poslednja pesem sta iz\xc5\xa1la 17. avgusta 2010 v Zdru\xc5\xbeenih dr\xc5\xbeavah Amerike in 6. septembra 2010 v Veliki Britaniji._NEWLINE_Od 28. septembra so prodali 1\xc2\xa0148\xc2\xa0309 izvodov DVD-ja v ZDA, s \xc4\x8dimer so zaslu\xc5\xbeili 20.821.853 $ (ve\xc4\x8d kot 20 milijonov $ dobi\xc4\x8dka).'